***Nr***

**DECIZIA ETAPEI DE ÎNCADRARE**

**DRAFT**

Ca urmare a solicitării de emitere a acordului de mediu adresată de **U.A.T MUNICIPIUL DROBETA TURNU SEVERIN** cu sediul în județul Mehedinti , municipiul Droneta Turnu Severin , strada Maresal Averescu , nr.2 înregistrată la Agenția pentru Protecția Mediului Mehedinți cu nr. 11999 din 278.09.2023 , în baza:

* ***Legii nr. 292/2018*** *privind evaluarea impactului anumitor proiecte , publice și private asupra mediului;*
* ***Ordonanței de Urgență a Guvernului nr.195/2005*** *privind protecția mediului, aprobată cu modificări și completări prin Legea 256/2006, cu modificările și completările ulterioare;*
* ***Ordonanței de urgență a Guvernului nr. 57/2007*** *privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare;*
* ***Hotărârii Guvernului nr.1000/2012*** *privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia,*

**Agenția pentru Protecția Mediului Mehedințidecide**, ca urmare a consultărilor desfășurate în cadrul ședinței Comisiei de analiză tehnică din data de **23.11.2023** că proiectul ,, proiectul ***,, Extindere sistem de iluminat public pe strada Geo Saizescu –zona Carrfour din municipiul Drobeta Turnu Severin“*,** propus a fi amplasat în judeţul Mehedinți, municipiului Drobeta Turnu Severin, strada Geo Saizescu –zona Carrfour –***nu se supune evaluării impactului asupra mediului.***

**JUSTIFICAREA DECIZIEI:**

1. **Motivele pe baza cărora s-a stabilit neefectuarea evaluării impactului asupra mediului** sunt următoarele:

Proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, Anexa nr. 2, pct.13, lit.a) -***”****orice modificări sau extinderi****,*** *altele decât cele prevăzute la punctul 24 din anexa nr.1, ale proiectelor prevăzute în anexa nr.1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”,* iar conform criteriilor de selecție pentru stabilirea evaluării impactului asupra mediului din Anexa nr. 3 ale aceleiași legi, ***nu se supune evaluării impactului asupra mediului*.**

**2.CARACTERISTICILE PROIECTULUI**

**2.1Dimensiunea și concepția întregului proiect:**

 **Prezentul proiect propune lucrari in retele de joasa tensiune** in vederea realizarii extinderii sistemului de iluminat public pe locatia str. Geo Saizescu – Zona Carrefour se vor executa urmatoarele lucrari, dupa cum urmeaza:

* **Pe str. Gentianei**

-se vor monta 2 stalpi de beton SCP 10005 (nr. 5, 8) si 2 stalpi de beton (nr. 6, 7), care vor fi prevazuti cu 4 console si 4 corpuri de iluminat cu LED, 100W, temperatura de culoare alb neutru.

-pentru distributia energiei electrice, se va utiliza fascicul de conductoare torsadate in lungimea de 110 m si cablu de energie pentru distributia energiei electrice prin consolele proiectate.

-alimentarea cu energie electrica a sistemului de iluminat proiectat se va realiza din reteaua de iluminat aeriana existenta de la stalpul de beton existent (nr. 4) pe str. Villacrosse.

**Accesorii :**Conexiunile electrice intre cablul de alimentare a corpului (coloana) si reteaua de distributie LEA se va realiza la partea superioara a stalpilor mai sus mentionati, prin intermediul clemelor de derivatie cu dinti ;

* **Pe str. Geo Saizescu:**

-se vor monta 2 stalpi de beton (nr. 13, 20) si 10 stalpi de beton (nr. 9-15, 17, 18, 19), care vor fi prevazuti cu 12 console si 12 corpuri de iluminat cu LED, 100W, temperatura de culoare alb neutru.

-pentru distributia energiei electrice, se va utiliza fascicul de conductoare torsadate in lungimea de 470 m si cablu de energie pentru distributia energiei electrice prin consolele proiectate.

-alimentarea cu energie electrica a sistemului de iluminat proiectat se va realiza din reteaua de iluminat proiectata de la stalpul de beton proiectat (nr. 8) pe str. Gentianei.

**Accesorii:**Conexiunile electrice intre cablul de alimentare a corpului (coloana) si reteaua de distributie LEA se va realiza la partea superioara a stalpilor mai sus mentionati, prin intermediul clemelor de derivatie cu dinti ;

Amplasarea in localitate a retelelor electrice, in sapatura se va executa conform stasului in vigoare referitor la trasee, distante minime, traversari, incrucisari.

 Alimentarea cu energie electrica a sistemului de iluminat proiectat alimentarea cu energie electrica a sistemului de iluminat proiectat se va realiza din reteaua de iluminat aeriana existenta de la stalpul de beton existent (nr. 4) pe str. Villacrosse.

 Lungimea totala a retelei aeriene proiectate este de 580 m.

Cantitatile rezultate din lucrarile prezentate mai sus sunt centralizate in tabelul urmator:

|  |  |  |  |  |  |
| --- | --- | --- | --- | --- | --- |
| **Echipamente****Locatie** | **stalpi iluminat proiectati** | **stalpi existenti** | **corpuri iluminat proiectate** | **retea subterana proiectata** | **retea aeriana proiectata** |
| Str. Gentianei | 4 buc | 1 buc | 4 buc |  | 110 ml |
| Str. Geo Saizescu | 12 buc |  | 12 buc |  | 470 ml |
| **TOTAL** | **16 buc** | **1 buc** | **16 buc** |  | **580 m** |

Modul de montare a cablurilor

* **Retea LES**

La realizarea traseelor de cabluri electrice ingropate se vor respecta distantele minime fata de alte cabluri electrice **(tabel 1)** sau alte retele existente in zona **(tabel 2).**

**Tabelul 1**: Distanţe de siguranta ale cablurilor de energie, în cm, pe orizontală, faţă de alte cabluri pozate în pamant.

|  |  |  |  |
| --- | --- | --- | --- |
| Tipuri de cabluri | Circuite secundare | Energie:1-20 kV | Ale altor unităţi (telecomunicaţii1), tracţiune urbană) sau fluxuri separate |
| Circuite secundare | Nenormat | 101) | 502) |
| Energie: 1-20 kV | 101) | 73) | 502) |

În cazul paralelismului cu cabluri de energie de peste 1 kV, distanţele se stabilesc sau se verifică pe baza calculelor de influenţă .

Distanţa de 50 cm se măreşte la 60 cm în cazul adâncimilor de îngropare mai mari de 1,5 m.

Distanţa de 7 cm (între două sisteme trifazate) se măreşte la 25 cm în cazul cablurilor monofazate pozate în treflă; a se vedea şi Anexa 1, tabelele A.1.15 ÷ A.1.17.

Distanţele de siguranţă ale cablurilor de energie electrică pozate în pământ faţă de diverse reţele, construcţii sau obiecte nu vor fi, de regulă, mai mici decât cele indicate în tabelul 2.

**Tabelul 2**. Distanţe de siguranţă ale cablurilor pozate în pământ faţă de diverse reţele, construcţii sau obiecte.

|  |  |  |  |
| --- | --- | --- | --- |
| Denumire retea | In plan orizontal | In plan vertical (intersectii) | Observatii |
| Apa si canal | 0,5m (0,6\*) | 0,25m | \*la adancimi de peste 1,5m |
| Conducta termica cu abur | 1,5m | 0,5m | Distanta masurata de la marginea canalului |
| Conducta termica cu apa | 0,5m | 0,2m | Distanta masurata de la marginea canalului |
| Lichide combustibile | 1m | 0,5m |  |
| Gaze | 0,6m | 0,25m (1) | Pt. cabluri pozate in pamant fara tub de protectie |
| Gaze joasa presiune | 1,5m | 0,25m (1) | Pt. cabluri pozate in pamant prin tub de protectie |
| Gaze medie presiune | 2m | 0,25m (1) | Pt. cabluri pozate in pamant prin tub de protectie |
| Fundatii de cladiri | 0.6m | - | Cu conditia verificarii stabilitatii constructiei |
| Axul arborilor | 1m | - |  |
| Drumuri | 0.5m\* | 1m | \* fata de bordura |
| Cabluri electrice 1-20kV | 7cm | 0,5m\* | \*Se poate reduce la 0,25m protejand cablul cu tub 0,5 m de o parte si de cealalta a traversarii |
| Cabluri electrice 1-20kV monofazate pozate in trefla | 25cm | 0,5m\* | \*Se poate reduce la 0,25m protejand cablul cu tub 0,5 m de o parte si de cealalta a traversarii |
| Cabluri de comanda | 10cm | 0,5m | \*Se poate reduce la 0,25m protejand cablul cu tub 0,5 m de o parte si de cealalta a traversarii |

 Se recomanda sa se pozeze cablurile sub conducta de gaze iar daca nu este posibil se va introduce cablul prin tub de protectie pe o lungime de 0,8m de fiecare parte a intersectiei; tubul va fi prevazut cu rasuflatori la capete conf. normativului I6; Unghiul de traversare recomandat este cuprins intre 600 si 900.

* **Retea LEA**

Distributia energiei electrice la sistemul de iluminat public se va realiza din reteaua aeriana existenta (cablu torsadat de aluminiu, tip TYIR 50 Ol + Al 3x35 [25/16]), care este pozat corespunzator intre stalpii de sustinere ai liniei electrice aeriene.

Stalpii de sustinere ai liniei electrice aeriene sunt echipati cu armaturi (legaturi, cleme, etc) conform tabelului de alocare.

Legaturile electrice la corpurile de iluminat se vor realiza cu cleme de derivatie cu dinti tip CDD-Il. Racordul electric de la cablul torsadat la corpul de iluminat realizandu-se cu cablu de energie CYY3x2,5mmp.

La executia retelei electrice aeriene se vor respecta distantele prevazute in NTE007/00/08 conform tabelelor 10, 11,12, 13 si 14

In cazul retelelor aeriene se vor respecta distantele minime prevazute in 1.Lj-IP.8 / 1976 cap.11

Portiuni speciale ale traseelor retelelor cu conductoare torsadate din care se vor respecta urmatoarele distante:

* **pe verticala reteaua de iluminat la sageata maxima va fi la:**
* min 6m la traversarea drumurilor;
* min. 2m pana la linia de contact tramvaie
* min. 3m pana la linia de contact troleibuze
* min. 0,3m fata de LEA clasic
* min. 0,05m fata de alta retea cu TYIR
* **pe orizontala reteaua de iluminat va fi la:**
* min. 2m pana la linia de contact
* min. 0,5m pana la partile de sustinere ale liniei de contact
* min. 0,35m fata de LEA clasic
* min. 0,05m fata de alta retea cu TYIR

La calcularea lungimii retelei se va tine cont de buclele care se lasa la legaturile de intindere si de sageata fascicolului.

Stalpi de iluminat :In zonele în care există iluminat public, stâlpii de susţinere ai reţelei vor fi reabilitaţi în funcţie de gradul de uzură sau înlocuiţi, după caz.

Pentru soluţiile de extindere şi de modernizare se recomandă a fi utilizaţi stâlpi pentru iluminat adaptaţi zonei în care se va face reabilitarea, categoria arterei de circulaţie considerate, distanţa dintre aparatele de iluminat alegându-se în funcţie de înălţimea de montare a acestora, asigurându-se uniformitatea iluminatului ;

Amplasarea/poziţionarea aparatelor de iluminat pentru căile de circulaţie [auto](http://69.42.87.196/cgi-bin/v40/ezlclk.fcgi?id=9033) se va determina printr-o analiză care trebuie să prevină fenomenul de orbire.

**Stalp pentru iluminatul zonelor pietonale, parcurilor:** Stalpii utilizati pentru iluminatul zonelor pietonale, alei parcuri sunt stalpi cu inaltimea aprox.4m, realizati din otel acoperit cu fibra de sticla / aluminiu / lemn/ si prevazuti cu usa de vizitare pentru compartimentul electric.

**Consolele de sustinere corp de iluminat:** sustinerea corpurilor de iluminat stradale la montajul pe stalpii de beton.

 Descriere

* Consola este executata din teava OL 37 de 2 toli ;
* dupa prelucrare este zincata la cald ;
* sa fie prevazute cu o gaura pentru legarea la nulul de protectie la baza bratului pe directie perpendicular pe planul consolei ;
* sa fie avizate de catre un specialist verificator de proiecte MLPAT
* Prindere pe stalp se va realiza cu:
* cu coliere de dimensiuni ce sunt alocate fiecarui tip de stalp pe care se monteaza;
* colierele vor fi din platbanda OLZn minim 40x4;
* fixarea pe stalp a consolei se face astfel incat sa nu existe supunerea legaturilor electrice la eforturi de tractiune
* Metode folosite în construcţie/demolare: se va utiliza sapatura manuala gropi paralelipipedice 0,8x0,8x1,5m pentru fundatii stalpi ,montaj stalp de iluminat cu automacara, precum si echiparea stalpilor de iluminat cu armaruri retea electrica de joasa tensiune, montare cabluri, console metalice sustinere corp si corpuri de iluminat cu PRB.

***Căi de acces permanente, căile de comunicații***La realizarea lucrărilor de extindere a retelei electrice aeriene, nu sunt necesare căi de acces noi sau modificări ale celor existente.

***Organizarea de șantier :***

Pentru acest proiect nu va exista o organizare de santier locala, deoarece SC LUXTEN Lighting Company are punct de lucru in municipiul Drobeta Turnu Severin, pe Drumul Cernetului, nr. 23A .Toate materialele si echipamentele ce urmeaza a fi montate in teren urmeaza a fi depozitate in cadrul punctului de lucru, acestea ajungand in teren doar pentru montaj.

Durata de executie a lucrarilor este de 6 luni, conform graficului de executie.

Dupa executarea lucrarilor mentionate terenul va fi adus la starea initiala prin astupare, compactare si nivelare.

***Lucrări de refacere a amplasamentului***

* Lucrările propuse pentru refacerea amplasamentului la finalizarea investiţiei, în caz de accidente şi/sau la încetarea activităţii:

Dupa finalizarea sapaturilor si montarea sistemelor de ancorare pentru stalpii de iluminat in fundatii, turnarea fundatiilor stalpilor si pozarea cablurilor in subteran, terenul afectat de sapatura se va aduce la forma initiala: spatiu verde, pavaj pietonal, dale beton, asfalt.

Surplusul de pamant rezultat in urma lucrarilor va fi predat operatorului de salubritate ;

Stalpii de iluminat propusi se pot demonta de pe actualul amplasament relativ usor.

In cazul dezafectarii retelei de iluminat public cablurile de energie pozate ingropat in pamant pot fi eliminate partial sau total din sol.

Cablurile aeriene se vor dezafecta in totalitate.

Dupa efectuarea sapaturilor pentru retelele de cabluri electrice, santul in care a fost pozat cablul se va acoperi cu pamantul rezultat din sapatura din care in prealabil au fost eliminate bucatile dure de materiale (pietre, beton, caramizi, etc), se va compacta mecanizat in straturi de 20cm iar la suprafata terenului, in functie de zonele alaturate ale santului, se va finaliza prin aducere la forma initiala (spatiu verde - iarba, dale beton, strat de beton, covor asfaltic).

**2.2 Cumularea cu alte proiecte existente și/sau aprobate**

 Prin prezentul proiect se urmarestea realizarea de lucrari in retele de joasa tensiune in vederea realizarii extinderii sistemului de iluminat public pe locatia str. Geo Saizescu – Zona Carrefour

**2.3Utilizarea resurselor naturale, în special a solului, a terenurilor, a apei și a biodiversității: nu este cazul , la implementarea proiectului nu se utilizeraza resurse minerale;**

**2.4 Cantitatea și tipurile de deșeuri generate/gestionate**

În conformitate cu Lista cuprinzând deșeurile din anexa nr.2 la H.G. nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările și completările ulterioare, deșeurile generate în timpul realizării proiectului sunt:

|  |  |  |
| --- | --- | --- |
| **Nr.crt.** | **Denumire deşeu** | **Cod deşeu** |
| 1. | Ambalaje de hârtie şi carton | 15.01.01. |
| 2. | Ambalaje de materiale plastice | 15.01.02. |
| 3. | Ambalaje de lemn | 15.01.03. |
| 4. | Ambalaje metalice | 15.01.04. |
| 5. | Absorbanți / textile cu substanțe periculoase | 15.02.02 |
| 6. | Beton şi moloz rezultat din demolări | 17.01.01. |
| 7. | Deşeuri ceramice şi porţelan | 17.01.03. |
| 8. | Deşeuri de lemn | 17.02.01. |
| 9. | Cupru, bronz, alamă | 17.04.01. |
| 10. | Aluminiu | 17.04.02. |
| 11. | Fier, fontă, oţel | 17.04.05. |
| 12. | Amestecuri metalice | 17.04.07. |
| 13. | Pământ şi pietre | 17.05.04. |

Modul de gospodărire a deșeurilor:

|  |  |
| --- | --- |
| **Denumire deseu** | **Eliminare/Valorificare deseu** |
| Ambalaje de hârtie și carton | Valorificare prin societăți atestate |
| Materiale ceramice-porțelan (izolatori ceramici) | Valorificare prin societati atestate/beneficiarul lucrării |
| Conductor Oțel-Aluminiu | Valorificare prin societăți atestate/beneficiarul lucrării |
| Fier, fontă, oțel (armături fundații) | Valorificare prin societăți atestate/beneficiarul lucrării |
| Pământ și pietre | Eliminare în locuri special amenajate |

Gestionarea deșeurilor se va efectua în condiții de protecție a sănătății populației și a mediului înconjurător. Constructorul va asigura:

-  Colectarea succesivă a deșeurilor rezultate în urmă lucrărilor;

-  Stocarea corespunzătoare a fiecărui deșeu în recipiente metalice / PVC etanșe;

- Transportul deșeurilor la locul de stocare temporară în condiții de siguranță.

Materialele refolosibile și deșeurile valorificabile se predau beneficiarului lucrării conform procedurii de predare – primire, urmând că acesta să le stocheze temporar și să le valorifice conform legislației în vigoare. Deșeurile inerte de construcție (beton, moloz, pământ, pietre, etc.) vor fi transportate pe platforma de depozitare a deșeurilor inerte a localității. Ambalajele și deșeurile proprii ale constructorului (deșeuri de ambalaje fără/cu reziduuri periculoase, absorbanți sau substanțe periculoase, deșeuri menajere, etc) vor fi predate agenților economici autorizați pentru valorificarea/eliminarea lor. Este interzisă aruncarea sau abandonarea deșeurilor, arderea sau neutralizarea lor în instalații, respectiv locuri neautorizate pentru acest scop.

***Substanțele și preparatele chimice periculoase utilizate:***

La executarea lucrărilor prevăzute în documentația tehnică, precum și în exploatare acestora, instalatiie electrice nu poluează mediul înconjurător prin tehnologiile aplicate. Nu se videntiaza substanțe și preparate chimice periculoase utilizate și/sau produse.

* 1. **Poluarea și alte efecte negative**

Ținând cont de tipul lucrărilor și de de activitatea propusă prin proiect se preconizează că acest tip de obiectiv nu va avea impact semnificativ asupra calității factorilor de mediu din zona influentă.

***Apa:*** Prin specificul proiectului, apa nu reprezintă o utilitate determinantă fiind utilizată doar pentru uzul personalului implicat și eventual pentru umectarea materialelor excavate pentru diminuarea emisiilor de pulberi.

Apa potabilă necesară consumului va fi asigurată de executantul lucrării din surse autorizate în sistem îmbuteliat.

***Aer:***Lucrările care face obiectul prezentului proiect, nu prezintă surse staționare, dirijate, de emisii poluante în atmosferă.

Sursele posibile de emisie de poluanți în aer pot fi:

 -Eșapamentul autovehiculelor - surse mobile;

 -Operațiile de manipulare și transport cu mijloace auto a echipamentelor și săpăturile - surse staționare nedirijate.

Utilajele, indiferent de tipul lor, functionează cu motoare Diesel, gazele de eșapament evacuate în atmosferă conținând poluanți specifici arderii motorinei, și anume: oxizi de azot (NOx), dioxid de sulf (SO2), compuși organici volatili nonmetanici (COVnm), oxizi de carbon (CO, CO2), pulberi cu conținut de metale grele.

Principalii poluanți evacuați difuz în atmosferă sunt: pulberile, CO, NOx, SO2, COVnm.

Degajările de praf în atmosferă vor varia funcție de specificul și nivelul activității și de condițiile meteorologice (prezența vântului).

Sursele de emisie a poluanților atmosferici specifice proiectului sunt surse la sol sau în apropierea solului (înălțimi efective de emisie de până la 4 m față de nivelul solului), deschise (cele care implică manevrarea solului săpat) și mobile (utilaje).

Emisiile de poluanți în atmosferă, sunt temporare având o durată maxim egală cu durata zilnică a programului de lucru (în principiu 10 ore/zi, 5 zile pe săptămână), putând prezenta unele variații de la o oră la alta și de la o zi la alta.

Se estimează că valorile concentrațiilor poluanților în aerul ambiental la locul de muncă, nu vor depăși limitele admise de legislația în vigoare, respectiv H.G. nr.1218/2006 privind stabilirea cerințelor minime de securitate și sănătate în muncă pentru asigurarea protecției lucrătorilor împotriva riscurilor legate de prezența agenților chimici.

*Emisii din surse staționare nedirijate*

Sursele staționare nedirijate de emisii de poluanți în atmosferă în perioada de execuție a lucrărilor propuse pentru realizarea proiectului sunt reprezentate de activitățile de manevrare a materialelor. Cea mai mare parte a acestor operații se vor constitui în surse de emisie a prafului în atmosferă.

Praful generat de manevrarea materialelor și de eroziunea vântului este, în principal, de origine naturală (particule de sol, praf mineral).

Intensitatea activității de transport, pe perioada derulării proiectului, în cadrul amplasamentului, nu va determina afectarea calității aerului în zonă.

*Impactul generat de lucrările care fac obiectul proiectului, asupra atmosferei, în condițiile unei bune organizări și a respectării normelor și reglementărilor de securitate a muncii specifice și de mediu, se consideră a fi nesemnificativ.*

Măsuri luate pentru protecția calității aerului:

* folosirea de utilaje și mașini performante;
* oprirea motoarelor mașinilor, utilajelor când nu sunt implicate în activitate;
* gestionarea corespunzătoare a deșeurilor rezultate;
* utilizarea apei ca să se încorporeze praful.

***Sol, subsol:***

Sursele de impurificare ale solului pot fi:

* depozitarea necontrolată a deșeurilor;
* posibile poluări accidentale cu combustibili lichizi de la utilajele din dotare.

Măsurile de protecție, avute în vedere, încă din faza de proiectare, pentru prevenirea sau reducerea impactului asupra solului sunt următoarele:

* se vor amenaja platforme pentru depozitarea deșeurilor rezultate din activitate;
* este strict interzisă depozitarea materialelor de construcție și a deșeurilor pe spațiile verzi sau direct pe sol;
* materialele metalice și nemetalice rezultate în timpul lucrărilor vor fi precolectate, stocate și depozitate în containere, în vederea evacuării pe sortimente, pe terenul proprietatea beneficiarului;
* manipularea și transportul spre valorificare a deșeurilor/materialelor se vor realiza cu respectarea cerințelor privind protecția factorilor de mediu;
* operațiile de manipulare și transport spre depozitare finală a deșeurilor nevalorificabile la depozitul de deșeuri, se vor realiza cu respectarea cerințelor privind protecția factorilor de mediu;
* folosirea unor utilaje și mașini performante pentru evitarea unor scurgeri accidentale a carburanților pe/în sol; în cazul în care va exista o astfel de situație, se vor lua măsuri de înlăturare a acestora din zona respectivă;
* alimentarea cu combustibil a utilajelor, întreținerea/repararea acestora se va face doar prin intermediul unităților specializate autorizate;
* instruirea corespunzătoare a personalului desemnat pentru gestiunea, depozitarea și manevrarea deșeurilor și a personalului ce va efectua lucrările cu privire la măsurile de protecție a sănătății umane și a factorilor de mediu.

*Se poate aprecia că, prin măsurile prevăzute încă din faza de proiectare și prin respectarea de către toți cei implicați în proiect a măsurilor specificate, impactul negativ produs asupra solului este nesemnificativ, temporar, local și reversibil.*

Subsolul poate fi, accidental, poluat prin pătrunderea de fluide sau reziduuri solide prezente pe amplasamentul de interes, preexistente sau generate de proiect.

Sursele potențiale de poluare a subsolului sunt aceleași ca și în cazul solului.

Nu sunt necesare măsuri suplimentare de diminuare a impactului, în condițiile respectării măsurilor propuse.

*Respectarea tehnologiei de execuție a lucrărilor, aplicarea strictă a măsurilor de protecție a mediului specificate și a instrucțiunilor de lucru și a celor de protecție a muncii vor asigura derularea proiectului fără evenimente deosebite și, ca urmare, se preconizează un impact redus, temporar și local al proiectului asupra subsolului.*

***Zgomot și vibrații:***

Sursele de zgomot și vibrații care apar în procesul de execuție a lucrărilor sunt reprezentate de motoarele și angrenajele în mișcare ale utilajelor și mijloacelor auto.

Limita maximă admisă la locurile de muncă pentru expunere zilnică la zgomot, conform legislației în vigoare, H.G. nr. 493/ 2006 privind cerințele minime de securitate și sănătate referitoare la expunerea lucrătorilor la riscurile generate de zgomot, modificată prin H.G nr.601/2007, este de 87 dB(A).

Pentru ca nivelul de zgomot și vibrații să fie cât mai redus, se vor avea în vedere măsuri ca: utilizarea de mijloace de transport și utilaje de ultimă generație; reducerea la minimum a timpilor de funcționare al utilajelor.

***Radiații:***

În cadrul activității desfășurate nu se generaza radiații și poluanți biologici.

***Ecosisteme terestre și acvatice, biodiversitate:***

Amplasamentul aferent desfășurării lucrărilor prevăzute de proiect se află pe domeniul public al municipiului Drobeta Turnu Severin, amplasament care nu se afla in nici o arie naturala protejata;

***Așezări umane și a alte obiective de interes public:***

Lucrările propuse nu vor avea impact asupra caracteristicilor demografice ale populației locale, nu va determina schimbări majore de populație în zonă.

Datorită poziției amplasamentului și a potențialelor emisii către mediu, ce au fost analizate anterior, se consideră că lucrările nu vor genera impact negativ asupra personalului angajat și a populației din zonă; activităților economice locale; condițiilor de viață din zona de impact a societății.

Proiectarea obiectivului s-a făcut respectând distanțele față de diferitele construcții (clădiri, drumuri, rețele) pe langă care trece.

* 1. **Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:nu este cazul**
	2. **Riscurile pentru sănătatea umană**

Lucrările se vor realiza conform programului și etapelor stabilite prin proiect. Se vor lua măsuri de reducere a poluării atmosferice, a zgomotului și vibrațiilor, care în cazul acestui proiect ar putea avea un impact direct asupra populației, ar putea crea un risc pentru sănătatea umană.

1. **AMPLASAREA PROIECTULUI**

Amplasamentul pe care urmează să se realizeze proiectul este situat în județul Mehedinți, municipiul Drobeta Turnu Severin. Lucrarile se vor realiza pe domeniul public ;

**3.1 Utilizarea actuală și aprobată a terenurilor**

Conform certificatului de urbanism nr. 1061/07.09.2023 emis de primaria municipiul drobeta Turnu Severin , terenul pe care urmează să se realizeze extinderea sistemului de iluminat public pe strda Geo Sainzescu are functiune de strada si trotuar;;

Nu se va schimba destinaţia actuală a terenului.

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:**Nu este cazul;

**3.3 Capacitatea de absorbție a mediului natural, acordându-se o atenție specială următoarelor zone:**

* + 1. Zone umede, zone riverane, guri ale râurilor: ***nu este cazul*.**
		2. Zone costiere și mediul marin: ***nu este cazul.***
		3. Zonele montane și forestiere: ***nu este cazul.***
		4. Arii naturale protejate de interes național, comunitar, international: nu este cazul;
		5. Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice: ***nu este cazul.***
		6. Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică: ***nu este cazul conform punctului de vedere emis de catre Directia Judeteana de Cultura Mehedinti emis in data de 20.10.2023;***
		7. Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: ***nu este cazul.***
		8. Zonele cu o densitate mare a populației: ***nu este cazul****.*
		9. Peisaje și situri importante din punct de vedere istoric, cultural sau arheologic:***nu este cazul.***
		10. Peisaje și situri importante din punct de vedere istoric, cultural sau arheologic:***nu este cazul.***
1. **TIPURILE ȘI CARACTERISTICILE IMPACTULUI POTENȚIAL**

Zona poate fi afectată din punct de vedere al factorilor de mediu pe perioada execuției lucrărilor prevăzute de proiect.

Cuantificarea amplorii prognozate a impactului a ținut seama de efectele asupra mediului: direct, indirect, secundar și cumulativ; pe termen scurt, mediu și lung; permanent și temporar; pozitiv și negativ.

**4.1Importanța și extinderea spațială a impactului**

Fiind o zonă antropizată, în zonă și în imediata vecinătate a lucrărilor propuse nu sunt identificate specii sau habitate de interes.

Se apreciază că populația nu va fi afectată în mod negativ din punct de vedere al calității mediului de realizarea proiectului propus, în schimb va beneficia de avantajele îmbunătățirii infrastructurii și ale îmbunătățirii calității vieții.

* 1. **Natura impactului**

 Pentru perioada de realizare a proiectului, ca urmare a faptului că obiectivul propus spre realizare în cadrul proiectului se află într-o zonă antropizată, se apreciază că impactul potențial asupra factorilor de mediu este nesemnificativ.

* 1. **Natura transfrontieră a impactului**

 Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

* 1. **Intensitatea şi complexitatea impactului**

 Se consideră că magnitudinea și complexitatea impactului generat de proiectul propus, din punct de vedere funcțional, vor fi reduse și nu vor avea o influență semnificativă asupra factorilor de mediu din zonă.

* 1. **Probabilitatea impactului**

 Posibilitatea de apariție a impactului asupra factorilor de mediu, în perioada de realizare a proiectului, va avea caracter local. Probabilitatea unui impact semnificativ este redusă. Toate utilajele și echipamentele folosite în timpul realizării proiectului vor avea un grad ridicat de performanță care vor îndeplini toate cerințele de mediu aferente.

* 1. **Debutul, durata, frecvenţa şi reversibilitatea impactului**

 În perioada de realizare a proiectului, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:

* Durata impactului: redusă;
* Frecvența impactului: perioadă limitată;
* Reversibilitatea impactului**:** se apreciează că nu sunt situații care să determine ireversibilitatea impactului.
	1. **Cumularea impactului cu impactul altor proiecte existente şi/sau aprobate :**Nu este cazul.

**4.8**  **Posibilitatea de reducere efectivă a impactului:**

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect, ***descrise la punctul IV.*** Aplicarea măsurilor de diminuare a impactului generat de realizarea proiectului, împreună cu obligația constructorului de a respecta legislația de mediu în vigoare, vor contribui la reducerea oricărui potențial impact asupra mediului.

1. ***În timpul procedurii s-a efectuat, conform procedurii, informarea publicului privind deciziile luate. Nu s-au înregistrat observații/sesizări referitoare la proiectul propus.***

**II. Motivele pe baza cărora s-a stabilit neefectuarea evaluării adecvate:**

 Proiectul nu intră sub incidenţa art.28 din O.U.G. nr.57/2007 privind regimul ariilor naturale protejate, conservarea habitatelor natural, a florei şi faunei sălbatice, aprobată prin Legea nr.49/2011, cu modificările şi completările ulterioare - nu este cazul;

1. **Motivele pe baza cărora s-a stabilit neefectuarea evaluării impactului asupra corpurilor de apă:**

Nu este cazul. Proiectul propus ***nu intră*** sub incidența prevederilor art. 48 și 54 din Legea apelor nr. 107/1996, cu modificările și completările ulterioare,

1. **Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

Proiectul se va realiza respectându-se următoarele prevederi:

* ***Beneficiarul răspunde de corectitudinea datelor prezentate în Memoriul de prezentare;***
* ***Se vor respecta datele şi specificaţiile din documentaţia tehnică precum şi legislaţia de mediu în vigoare;***
* ***Activitatea se va desfășura strict în zona avizată prin actele de reglementare obținute pentru proiect;***
* ***Se vor respecta măsurile prevăzute prin proiect în vederea diminuării impactului asupra factorilor de mediu;***
* ***Se vor respecta prevederile Legii nr. 104/2011 privind protecția atmosferei și condițiile de calitate a aerului din STAS 12574/87 și Ordinul M.A.P.M. nr.462/1993;***
* ***Se vor respecta normele legale de igienă prevăzute în Ordinul M.S. nr.119/2014, Ordinul M.S. nr.976/1998;***
* ***Se vor respecta prevederile Legii nr. 17/2023 ce aprobă O.U.G. nr.92/2021 privind regimul deșeurilor, cu modificările și completările ulterioare, și H.G. nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase;***
* ***Se va institui evidența gestiunii deșeurilor în conformitate cu H.G. nr. 856/2002, evidențiindu-se atât cantitățile de deșeuri rezultate, cât și modul de gestionare a acestora;***
* ***Se vor respecta prevederile și procedurile H.G. nr. 1061/2008 privind transportul deșeurilor periculoase și nepericuloase pe teritoriul României;***
* Spațiile afectate temporar de lucrări vor fi limitate la minimul necesar și vor fi strict marcate în teren;
* Utilizarea apei în fixarea prafului, dacă este cazul;
* Constructorul are obligația refacerii terenurilor afectate temporar de lucrări;
* Evacuarea ritmică a deșeurilor din zona de generare pentru evitarea formării de stocuri și creșterii riscului amestecării diferitelor tipuri de deșeuri;
* La stabilirea destinației finale a deșeurilor se va avea în vedere prevederile Legii nr. 17/2023 ce aprobă O.U.G. nr.92/2021 privind regimul deșeurilor în privința ierarhiei acestora;
* Dirijarea către reciclare și valorificare a tuturor deșeurilor apte pentru această destinație;
* Manipularea, stocarea, transportul, valorificarea, eliminarea deșurilor se va face fără a genera riscuri pentru sănătatea umană, aer, apă, sol/subsol, faună, floră;
* Manipularea, stocarea, transportul, valorificarea, eliminarea deșurilor se va face fără a crea disconfort din cauza zgomotului sau a mirosurilor;
* Manipularea, stocarea, transportul, valorificarea, eliminarea deșurilor se va face fără a afecta negativ peisajul sau zonele de interes special;
* Se va asigura evidența gestiunii deșeurilor pentru fiecare tip, în conformitate cu OUG 92/ 2021 aprobata de legea 17/2023 cu modificările și completările ulterioare;
* Titularul și executantul lucrărilor se vor asigura că nu vor fi generate fenomene de poluare prin descărcări necontrolate de deșeuri în mediu, că acestea nu vor fi abandonate sau depozitate în locuri neautorizate;
* Titularul și executantul lucrărilor se vor asigura că eliminarea deșeurilor se va face în condiții de respectare a reglementărilor privind protecția populației și a mediului;
* Titularul va impune și executantul lucrărilor va asigura personalului implicat echipamente de protecție și de lucru adecvate operațiunilor aferente gestionării deșeurilor în condiții de securitate a muncii;
* Atât titularul cât și executantul vor desemna câte o persoană, din rândul angajaților proprii, instruită corespunzător, care să urmărească și să asigure îndeplinirea obligațiilor prevăzute de lege în sarcina producătorilor de deșeuri;
* Utilajele vor fi verificate periodic, astfel încât emisiile de noxe să se încadreze în limitele legale și să nu existe pericolul pierderilor de produse petroliere;
* În situația în care în timpul realizării lucrărilor vor fi afectate drumurile de acces în amplasamentul proiectului, acestea vor fi refăcute;
* La finalizarea lucrărilor toate utilajele, deșeurile și materialele de construcție vor fi îndepărtate din amplasamentul proiectului;
* Executantul va lua toate măsurile necesare privind prevenirea și stingerea incendiilor pe durata execuției lucrărilor;
* În timpul execuției lucrărilor se vor urmări și respecta toate normele specifice privind protecția muncii, tehnica securității, sănătatea și igiena muncii.
* ***Titularii proiectelor au obligația respectării prevederilor deciziei etapei de încadrare și a aprobării de dezvoltare;***
* ***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă;***
* ***La finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz. Procesul-verbal întocmit în această situație se anexează și face parte integrantă din procesul-verbal de recepție la terminarea lucrărilor.***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV,**

Dragoș Nicolae TARNIȚĂ

**Șef Serviciu A.A.A.,**  **Intocmit,**

 Claudia LOHON Ilse PALALOGA